На основу члана 80.Статута града Ужица( Службени лист града Ужица бр.4/19-пречишћен текст ) Градско веће, на седници одржаној 08.04.2020. године доноси

 Р Е Ш Е Њ Е

 За време трајања ванредног стања, закупцима пословних простора у јавној својини града Ужица, висина месечне закупнине биће умањена до 50%.

 По истеку ванредног стања, у року до 30 дана, Градско веће ће усвојити акт о мерилима и критеријумума за утврђивање висине умањења закупнине пословних простора у јавној својини града Ужица, имајући у виду ограничења пословања закупаца проузрокована одлукама надлежних органа за време трајања ванредног стања и утврђујући динамику плаћања тим актом утврђених обавеза.

 За време трајања ванредног стања, град Ужице неће испостављати рачуне закупцима за закуп пословних простора у јавној својини града Ужица, изузев уколико закупци то сами не затраже.

 Одредбе овог решења су обавезујуће за сва правна лица чији је оснивач град Ужице

 ПРЕДСЕДАВАЈУЋИ

 ГРАДСКОГ ВЕЋА

 ГРАДОНАЧЕЛНИК

 Тихомир Петковић